CELEX: 62020CJ0683
Language: lt
Date: 2022-01-13 00:00:00
Title: 2022 m. sausio 13 d. Teisingumo Teismo (aštuntoji kolegija) sprendimas.#Europos Komisija prieš Slovakijos Respublika.#Valstybės įsipareigojimų neįvykdymas – Aplinka – Direktyva 2002/49/EB – Aplinkos triukšmo įvertinimas ir valdymas – Pagrindiniai keliai ir pagrindiniai geležinkeliai – 8 straipsnio 2 dalis – Veiksmų planai – 10 straipsnio 2 dalis – VI priedas – Veiksmų planų suvestinė – Nepranešimas Komisijai per nustatytus terminus.#Byla C-683/20.

TEISINGUMO TEISMO (aštuntoji kolegija) SPRENDIMAS
   2022 m. sausio 13 d. (
         *1
      )
   „Valstybės įsipareigojimų neįvykdymas – Aplinka – Direktyva 2002/49/EB – Aplinkos triukšmo įvertinimas ir valdymas – Pagrindiniai keliai ir pagrindiniai geležinkeliai – 8 straipsnio 2 dalis – Veiksmų planai – 10 straipsnio 2 dalis – VI priedas – Veiksmų planų suvestinė – Nepranešimas Komisijai per nustatytus terminus“
   Byloje C‑683/20
   dėl 2020 m. gruodžio 17 d. pagal SESV 258 straipsnį pareikšto ieškinio dėl įsipareigojimų neįvykdymo
   
      Europos Komisija, atstovaujama R. Lindenthal ir M. Noll-Ehlers,
   ieškovė,
   prieš
   
      Slovakijos Respubliką, atstovaujamą B. Ricziová,
   atsakovę,
   TEISINGUMO TEISMAS (aštuntoji kolegija),
   kurį sudaro aštuntosios kolegijos pirmininko pareigas einantis septintosios kolegijos pirmininkas J. Passer (pranešėjas), teisėjai F. Biltgen ir N. Wahl,
   generalinis advokatas P. Pikamäe,
   kancleris A. Calot Escobar,
   atsižvelgęs į rašytinę proceso dalį,
   atsižvelgęs į sprendimą, priimtą susipažinus su generalinio advokato nuomone, nagrinėti bylą be išvados,
   priima šį
   
      Sprendimą
   
   
            1
         
         
            Savo ieškiniu Europos Komisija prašo Teisingumo Teismo pripažinti, kad neparengusi veiksmų planų ir nepateikusi Komisijai šio sprendimo priede nurodytiems pagrindiniams keliams ir pagrindiniams geležinkeliams skirtų veiksmų planų suvestinių Slovakijos Respublika pažeidė 2002 m. birželio 25 d. Europos Parlamento ir Komisijos direktyvos 2002/49/EB dėl aplinkos triukšmo įvertinimo ir valdymo (OL L 189, 2002, p. 12; 2004 m. specialusis leidimas lietuvių k., 15 sk., 7 t., p. 101; klaidų ištaisymas OL L 189, 2002 7 18) 8 straipsnio 2 dalį ir 10 straipsnio 2 dalį, siejamas su šios direktyvos VI priedu.
         
      
      Teisinis pagrindas
   
   
            2
         
         
            Direktyvos 2002/49 3 straipsnyje „Sąvokų apibrėžimai“ nurodyta:
            „Šioje direktyvoje
            <…>
            
                     n)
                  
                  
                     „pagrindinis kelias“ – valstybės narės nurodytas regioninis, valstybinis ar tarptautinis kelias, kuriuo per metus pravažiuoja daugiau kaip trys milijonai transporto priemonių;
                  
               
                     o)
                  
                  
                     „pagrindinis geležinkelis“ – valstybės narės nurodytas geležinkelis, kuriuo per metus pravažiuoja daugiau kaip 30000 traukinių;
                  
               <…>
            
                     t)
                  
                  
                     „veiksmų planai“ – planai, skirti triukšmo problemoms ir jo poveikiui valdyti, įskaitant prireikus ir triukšmo mažinimą;
                  
               <…>“
         
      
            3
         
         
            Šios direktyvos 8 straipsnyje „Taikymo sritis“ numatyta:
            „<…>
            2.   Valstybės narės užtikrina, kad ne vėliau kaip 2013 m. liepos 18 d. kompetentingos institucijos parengtų jų teritorijose esančioms aglomeracijoms, pagrindiniams keliams ir pagrindiniams geležinkeliams skirtus veiksmų planus, kuriuose būtų aiškiai išskirti prioritetai, kurie gali būti nustatyti pagal bet kurių iš taikomų ribinių verčių viršijimus arba pagal kitus valstybių narių pasirinktus kriterijus.
            <…>
            5.   Veiksmų planai peržiūrimi ir, jei reikia, pataisomi, kai žymiai pasikeičia esamos triukšmo aplinkybės, bet ne rečiau kaip kas penkerius metus nuo jų patvirtinimo datos.
            <…>
            7.   Valstybės narės užtikrina, kad apie siūlomus veiksmų planus būtų informuota visuomenė, jai būtų suteikta galimybė iš anksto ir veiksmingai dalyvauti rengiant ir peržiūrint veiksmų planus, kad į tokio dalyvavimo rezultatus būtų atsižvelgta ir visuomenė būtų informuota apie priimtus sprendimus. Turi būti numatytas pakankamos trukmės laikotarpis kiekvienam visuomenės dalyvavimo etapui.
            Jei privalomas visuomenės dalyvavimas numatytas vienu metu pagal šią direktyvą ir bet kurį kitą [Sąjungos] teisės aktą, valstybės narės gali numatyti bendrą tvarką, kad būtų išvengta pasikartojimo.“
         
      
            4
         
         
            Minėtos direktyvos 10 straipsnio „Valstybių narių ir Komisijos renkami duomenys bei jų skelbimas“ 2 dalyje nustatyta:
            „Valstybės narės užtikrina, kad strateginių triukšmo žemėlapių ir veiksmų planų suvestinių informacija, kaip nurodyta VI priede, būtų išsiųsta Komisijai per šešis mėnesius nuo 7 ir 8 straipsniuose nustatytų datų.“
         
      
            5
         
         
            Šios direktyvos V priede numatyti būtiniausi veiksmų planų reikalavimai.
         
      
            6
         
         
            Tos pačios direktyvos VI priede numatyti Komisijai siųstini duomenys, įskaitant „[n]e daugiau kaip dešimties lapų apimties veiksmų plano suvestin[ę], kurioje aprašyti visi V priede nurodyti svarbūs aspektai“, apie, be kita ko, pagrindinius kelius, pagrindinius geležinkelius ir stambius oro uostus.
         
      
      Ikiteisminė procedūra
   
   
            7
         
         
            2010 m. birželio 25 d. Slovakijos valdžios institucijos per Europos aplinkos informacijos ir stebėjimo tinklo (Eionet) interneto portalą pateikė Komisijai aglomeracijų, pagrindinių kelių, pagrindinių geležinkelių ir stambių oro uostų, patenkančių į Direktyvos 2002/49 taikymo sritį, sąrašą. 2014 m. sausio 16 d. jos atnaujino šį sąrašą, kiek tai susiję su pagrindiniais geležinkeliais.
         
      
            8
         
         
            2015 m. kovo 27 d., pirmą kartą pasikeitus raštais, Komisijos tarnybos, vykdydamos „ES Pilot“ 7453/15/ENVI procedūrą, Slovakijos valdžios institucijoms pateikė užklausą dėl Direktyvos 2002/49 įgyvendinimo.
         
      
            9
         
         
            2015 m. gegužės 26 d. Slovakijos valdžios institucijos atsakė į šią užklausą ir 2015 m. liepos 24 d. atnaujino duomenis, susijusius su aglomeracijomis ir pagrindiniais keliais.
         
      
            10
         
         
            2016 m. balandžio 29 d. Komisija išsiuntė Slovakijos Respublikai oficialų pranešimą, jame konstatavo, kad ši valstybė narė neįvykdė kelių įsipareigojimų pagal Direktyvą 2002/49, visų pirma 8 straipsnio 2 dalyje numatytos pareigos parengti veiksmų planus ir minėtos direktyvos 10 straipsnio 2 dalyje, siejamoje su V ir VI priedais, numatytos pareigos išsiųsti jai šių veiksmų planų suvestines.
         
      
            11
         
         
            2016 m. birželio 17 d. raštu Slovakijos Respublika atsakė į šį oficialų pranešimą.
         
      
            12
         
         
            2017 m. birželio 15 d., išnagrinėjusi šį atsakymą ir vėliau pateiktą šį atsakymą papildančią informaciją, Komisija išsiuntė Slovakijos Respublikai pagrįstą nuomonę. Šioje nuomonėje ji, be kita ko, konstatavo, kad ši valstybė narė neparengė 462 pagrindiniams keliams ir šešiolikai pagrindinių geležinkelių skirtų veiksmų planų, taip pažeisdama Direktyvos 2002/49 8 straipsnio 2 ir 4 dalis, siejamas su V priedu, ir nepateikė minėtiems pagrindiniams keliams ir pagrindiniams geležinkeliams skirtų veiksmų planų suvestinių, taip pažeisdama šios direktyvos 10 straipsnio 2 dalį, siejamą su šios direktyvos V ir VI priedais. Komisija Slovakijos Respublikai nustatė dviejų mėnesių terminą nuo minėtos nuomonės gavimo imtis būtinų priemonių šiems pažeidimams pašalinti.
         
      
            13
         
         
            2017 m. liepos 24 d. rašte Slovakijos Respublika nurodė, kad negalėjo visapusiškai ir laiku įvykdyti įsipareigojimų pagal Direktyvą 2002/49, nes kelių infrastruktūros valdytojai ir geležinkelių operatoriai per nustatytus terminus neįvykdė jai pagal įstatymus tenkančių pareigų. Be to, ši valstybė narė Komisiją informavo, kad yra rengiami 17 pagrindiniams keliams skirtų veiksmų planų.
         
      
            14
         
         
            2020 m. rugpjūčio 21 d. ir rugsėjo 10 d. Slovakijos valdžios institucijos išsiuntė Eionet tinklui naujos informacijos apie pagrindinius kelius ir pagrindinius geležinkelius.
         
      
            15
         
         
            Manydama, kad Slovakijos Respublika neįvykdė įsipareigojimų pagal Direktyvos 2002/49 8 straipsnio 2 dalį ir 10 straipsnio 2 dalį, siejamas su VI priedu, Komisija nusprendė pateikti šį ieškinį.
         
      
      Dėl ieškinio
   
   
      
         Šalių argumentai
      
   
   
            16
         
         
            Nors Komisija pripažįsta, kad nuo šios procedūros pradžios Slovakijos Respublika padarė tam tikrą pažangą, įgyvendindama Direktyvą 2002/49, ji teigia, kad ši valstybė narė neįvykdė savo pareigos jai išsiųsti ne aglomeracijose esantiems 445 pagrindiniams keliams ir šešiolikai pagrindinių geležinkelių skirtų veiksmų planų suvestines pagal Direktyvos 2002/49 10 straipsnio 2 dalį, siejamą su šios direktyvos VI priedu. Negavusi tai paneigiančios informacijos Komisija iš to padarė išvadą, kad Slovakijos Respublika neparengė šiems keliams ir geležinkeliams skirtų veiksmų planų ir taip pažeidė savo įsipareigojimą, kylantį iš šios direktyvos 8 straipsnio 2 dalies.
         
      
            17
         
         
            Slovakijos Respublika pripažino, kad ji pavėluotai įvykdė įsipareigojimus, kylančius iš Direktyvos 2002/49 8 straipsnio 2 dalies ir 10 straipsnio 2 dalies. Vis dėlto ji mano, kad nebeliko ieškinio dalyko.
         
      
            18
         
         
            Iš tiesų 2020 m. rugsėjo 10 d. pateikus Komisijai dokumentą „Apsaugos nuo tam tikrų Slovakijos nacionalinės geležinkelių bendrovės (ŽSR) valdomų pagrindinių geležinkelių, eksploatuojamų 2011 m., keliamo triukšmo veiksmų planas – Suvestinė“, parengtą 2013 m. liepos mėn., o 2020 m. gruodžio 31 d. – dokumentą „Apsaugos nuo tam tikrų Slovakijos nacionalinės kelių direkcijos (SSC) valdomų pagrindinių kelių, atsižvelgiant į 2011 m. situaciją, keliamo triukšmo veiksmų planas – Suvestinė“, parengtą 2020 m. lapkričio mėn., neliko jokio nurodomo pažeidimo.
         
      
            19
         
         
            Teikdama dubliką, Komisija neigia šių dokumentų reikšmingumą. Iš tiesų šiuose dokumentuose užfiksuotos 2020 m. surengtos konsultacijos su visuomene. Kadangi konsultacijos su visuomene pagal Direktyvos 2002/49 8 straipsnio 7 dalį turi būti surengtos prieš patvirtinant veiksmų planus, šie dokumentai negali būti susiję su 2013–2018 m. laikotarpiui skirtais veiksmų planais. Veikiau tai yra nauji dokumentai, susiję su buvusia situacija. Iš sisteminio Direktyvos 2002/49 nuostatų aiškinimo matyti, kad veiksmų planas turi būti priimtas tinkamu laiku, kad apimtų būsimą laikotarpį. Konkrečiai kalbant, iš minėtoje direktyvoje, visų pirma šios direktyvos 8 straipsnio 5 dalyje, įtvirtintos įpareigojimų sistemos matyti, kad, praėjus ne daugiau kaip penkeriems metams, veiksmų planai peržiūrimi ir, jei reikia, pataisomi. Todėl 2020 m. patvirtintas veiksmų planas, kuris iš tiesų turėjo būti parengtas 2013 m., negali nulemti atitikties Direktyvai 2002/49. Jeigu būtų įmanoma patvirtinti veiksmų planus pasibaigus laikotarpiui, su kuriuo jie yra susiję, Direktyva 2002/49 netektų savo veiksmingumo.
         
      
            20
         
         
            Komisija priduria, kad bet kuriuo atveju klausimas, ar Slovakijos Respublika įvykdė įsipareigojimus pagal Direktyvos 2002/49 8 straipsnio 2 dalį ir 10 straipsnio 2 dalį, turi būti vertinamas atsižvelgiant į situaciją, kuri buvo pagrįstoje nuomonėje nustatyto termino pabaigoje, šiuo atveju 2017 m. rugpjūčio 15 d. Neginčijama, kad tą dieną Slovakijos Respublika vis dar nebuvo parengusi 445 pagrindiniams keliams ir šešiolikai pagrindinių geležinkelių skirtų veiksmų planų.
         
      
            21
         
         
            Slovakijos Respublika atmeta šiuos Komisijos argumentus, kuriuos laiko nelogiškais ir keliančiais abejonių. Iš Direktyvos 2002/49 matyti, kad veiksmų planuose, kuriuos ši valstybė narė privalėjo parengti dėl šešiolikos pagrindinių geležinkelių ir 445 pagrindinių kelių iki 2013 m. liepos 18 d., turėjo būti remiamasi 2011 m. duomenimis, ir jie turėjo apimti priemones, skirtas laikotarpiui nuo 2013 m. iki 2018 m. Slovakijos Respublika įvykdė šią pareigą a posteriori. Komisijos dublike suformuluoti reikalavimai praktiškai reiškia, kad Slovakijos Respublika privalo atsisakyti stengtis įvykdyti, nors ir a posteriori, Direktyvos 2002/49 8 straipsnio 2 dalyje numatytą ir šiame ieškinyje nurodytą įsipareigojimą, kartu nurodant jai įvykdyti kitą įsipareigojimą, konkrečiai numatytą Direktyvos 2002/49 8 straipsnio 5 dalyje, dėl kurio neįvykdymo jai nebuvo pareikšta jokio ieškinio. Kitaip tariant, Komisijos argumentai reiškia, kad jei valstybė narė neįvykdo įsipareigojimų per šioje direktyvoje nustatytą terminą, ji niekada negalės to padaryti.
         
      
            22
         
         
            Jeigu, teikdama dubliką, Komisija priekaištautų Slovakijos Respublikai neįvykdžius Direktyvos 2002/49 8 straipsnio 7 dalyje numatyto įsipareigojimo iš anksto surengti konsultacijas dėl veiksmų planų su visuomene ir Direktyvos 2002/49 8 straipsnio 5 dalyje numatyto įsipareigojimo veiksmų planus peržiūrėti arba juos pataisyti ne rečiau kaip kas penkerius metus nuo jų patvirtinimo datos, Slovakijos Respublikos nuomone, šie priekaištai būtų nepriimtini.
         
      
            23
         
         
            Be to, Slovakijos Respublika visų pirma pažymi, kad nors ieškinyje nurodyti veiksmų planai buvo užbaigti rengti tik 2020 m., tai nereiškia, kad po 2013 m. nebuvo imtasi jokių triukšmą aplinkoje mažinančių priemonių dėl atitinkamų pagrindinių kelių ir pagrindinių geležinkelių. Šiuo klausimu ji nurodo kelias priemones, kuriomis buvo siekiama modernizuoti geležinkelius arba tiesiogiai sumažinti triukšmo šaltinius.
         
      
            24
         
         
            Taip pat Slovakijos Respublika puikiai žinojo apie įsipareigojimus, kylančius iš Direktyvos 2002/49 8 straipsnio 5 dalies. Pagal šią nuostatą ji teigia parengusi ir perdavusi Komisijai kelis veiksmų planus, atsižvelgdama į situaciją 2016 m.
         
      
            25
         
         
            Galiausiai Slovakijos Respublika pabrėžia, kad ji tikrai nebuvo vienintelė valstybė narė, kuri delsė vykdyti Direktyvos 2002/49 8 straipsnio 2 dalyje ir 10 straipsnio 2 dalyje nustatytus įsipareigojimus.
         
      
      
         Teisingumo Teismo vertinimas
      
   
   
            26
         
         
            Pagal Teisingumo Teismo suformuotą jurisprudenciją įsipareigojimo neįvykdymas turi būti vertinamas atsižvelgiant į valstybės narės padėtį, buvusią pagrįstoje nuomonėje nustatyto termino pabaigoje, o į vėlesnius pakeitimus Teisingumo Teismas negali atsižvelgti (2021 m. sausio 27 d. Sprendimo Komisija / Austrija(PVM – Kelionių agentūros), C‑787/19, nepaskelbtas Rink., EU:C:2021:72, 34 punktas ir jame nurodyta jurisprudencija).
         
      
            27
         
         
            Šioje byloje Slovakijos Respublika neginčija, kad iki pagrįstoje nuomonėje nustatyto termino pabaigos, t. y. 2017 m. rugpjūčio 15 d., ji nei parengė šio sprendimo priede nurodytiems pagrindiniams keliams ir pagrindiniams geležinkeliams skirtų veiksmų planų, nei pateikė Komisijai šių veiksmų planų suvestinių.
         
      
            28
         
         
            Dėl dokumento „Apsaugos nuo tam tikrų Slovakijos nacionalinės geležinkelių bendrovės (ŽSR) valdomų pagrindinių geležinkelių, eksploatuojamų 2011 m., keliamo triukšmo veiksmų planas – Suvestinė“ ir dokumento „Apsaugos nuo tam tikrų Slovakijos nacionalinės kelių direkcijos (SSC) valdomų kelių, atsižvelgiant į 2011 m. situaciją, keliamo triukšmo veiksmų planas – Suvestinė“ pažymėtina, jog Slovakijos Respublika neginčija, kad juos Komisijai pateikė 2020 m. rugsėjo 10 d. ir gruodžio 31 d., t. y. jau pasibaigus pagrįstoje nuomonėje nustatytam terminui. Be to, dėl pirmojo iš šių dviejų dokumentų ji pažymi, kad nuoroda į 2013 m. (žr. šio sprendimo 18 punktą) šiame dokumente buvo išsaugota, nes iš pradžių jis turėjo būti parengtas 2013 m. Vis dėlto ji patvirtina, kad po konsultacijų su visuomene galutinė šio dokumento versija buvo parengta tik 2020 m.
         
      
            29
         
         
            Darytina išvada, kad, remiantis šio sprendimo 26 punkte nurodyta jurisprudencija, šie dokumentai neturi reikšmės vertinant, ar tą dieną nurodyti įsipareigojimai buvo įvykdyti, ar dar ne.
         
      
            30
         
         
            Be to, reikia konstatuoti, kad Slovakijos Respublikos teiginys dėl tam tikrų Komisijos argumentų nepriimtinumo grindžiamas klaidingu šios institucijos pareiškimų suvokimu.
         
      
            31
         
         
            Iš tiesų, kaip pažymi pati Slovakijos Respublika, Komisija neprašo Teisingumo Teismo pripažinti, kad nebuvo įvykdyti kiti įsipareigojimai, nei numatytieji Direktyvos 2002/49 8 straipsnio 2 dalyje ir 10 straipsnio 2 dalyje.
         
      
            32
         
         
            Iš tikrųjų Komisija rėmėsi šios direktyvos 8 straipsnio 5 ir 7 dalyse numatytais įsipareigojimais pataisyti veiksmų planus ir konsultuotis su visuomene dėl veiksmų planų pasiūlymų, atsižvelgdama tik į šio sprendimo 28 punkte nurodytus dokumentus, kad įrodytų, be kita ko, kad šie dokumentai buvo priimti neseniai ir bet kuriuo atveju pasibaigus pagrįstoje nuomonėje nustatytam terminui – to Slovakijos Respublika šiame procese neginčijo.
         
      
            33
         
         
            Dėl to, kad Komisija teigia, jog ji tikrai nebuvo vienintelė valstybė narė, vėluojanti įvykdyti įsipareigojimus pagal Direktyvos 2002/49 8 straipsnio 2 dalį ir 10 straipsnio 2 dalį, pakanka priminti, kad Teisingumo Teismas yra ne kartą nusprendęs, kad valstybė narė negali jai pagal SESV tenkančių įpareigojimų neįvykdymo teisinti tuo, kad kitos valstybės narės taip pat pažeidė ar pažeidžia įsipareigojimus (2010 m. lapkričio 18 d. Sprendimo Komisija / Ispanija, C‑48/10, nepaskelbtas Rink., EU:C:2010:704, 33 punktas ir jame nurodyta jurisprudencija).
         
      
            34
         
         
            Tokiomis aplinkybėmis ieškinį reikia patenkinti.
         
      
            35
         
         
            Atsižvelgiant į visa tai, kas išdėstyta, reikia konstatuoti, kad, pirma, neparengusi šio sprendimo priede nurodytiems pagrindiniams keliams ir pagrindiniams geležinkeliams skirtų veiksmų planų ir, antra, nepateikusi Komisijai šių veiksmų planų suvestinių Slovakijos Respublika neįvykdė įsipareigojimų pagal atitinkamai Direktyvos 2002/49 8 straipsnio 2 dalį ir 10 straipsnio 2 dalį, siejamas su jos VI priedu.
         
      
      Dėl bylinėjimosi išlaidų
   
   
            36
         
         
            Pagal Teisingumo Teismo procedūros reglamento 138 straipsnio 1 dalį iš pralaimėjusios šalies priteisiamos bylinėjimosi išlaidos, jei laimėjusi šalis to reikalavo. Kadangi Komisija reikalavo priteisti bylinėjimosi išlaidas, o Slovakijos Respublika pralaimėjo bylą, iš jos priteisiamos bylinėjimosi išlaidos.
         
       
         
            Remdamasis šiais motyvais, Teisingumo Teismas (aštuntoji kolegija) nusprendžia:
         
       
         
            
                     
                        1.
                     
                  
                  
                     
                        Neparengusi šio sprendimo priede nurodytiems pagrindiniams keliams ir pagrindiniams geležinkeliams skirtų veiksmų planų ir, antra, nepateikusi Europos Komisijai šių veiksmų planų suvestinių Slovakijos Respublika neįvykdė įsipareigojimų pagal atitinkamai 2002 m. birželio 25 d. Europos Parlamento ir Komisijos direktyvos 2002/49/EB dėl aplinkos triukšmo įvertinimo ir valdymo 8 straipsnio 2 dalį ir 10 straipsnio 2 dalį, siejamas su šios direktyvos VI priedu.
                     
                  
               
       
         
            
                     
                        2.
                     
                  
                  
                     
                        Priteisti iš Slovakijos Respublikos bylinėjimosi išlaidas.
                     
                  
               
       
            
               
                  Parašai.
               
            
         
      Priedas
   
   
      Pagrindiniai keliai
   
   Nacionalinis identifikacinis numeris Unikalus identifikacinis numeris
   90269 SK_b_rd001
   90260 SK_b_rd002
   90290 SK_b_rd003
   90290 SK_b_rd004
   90308 SK_b_rd005
   90308 SK_b_rd006
   90309 SK_b_rd007
   90309 SK_b_rd008
   90309 SK_b_rd009
   90100 SK_b_rd010
   90100 SK_b_rd011
   90100 SK_b_rd012
   90118 SK_b_rd013
   90118 SK_b_rd014
   90118 SK_b_rd015
   90118 SK_b_rd016
   90119 SK_b_rd017
   90120 SK_b_rd018
   90120 SK_b_rd019
   90120 SK_b_rd020
   90120 SK_b_rd021
   90120 SK_b_rd022
   90120 SK_b_rd023
   90130 SK_b_rd024
   90130 SK_b_rd025
   90140 SK_b_rd026
   90149 SK_b_rd027
   90149 SK_b_rd028
   90149 SK_b_rd029
   90149 SK_b_rd030
   90149 SK_b_rd031
   90158 SK_b_rd032
   90158 SK_b_rd033
   90158 SK_b_rd034
   90158 SK_b_rd035
   90158 SK_b_rd036
   90158 SK_b_rd037
   90169 SK_b_rd038
   90170 SK_b_rd039
   90180 SK_b_rd040
   90180 SK_b_rd041
   90187 SK_b_rd042
   90187 SK_b_rd043
   90187 SK_b_rd044
   90210 SK_b_rd045
   90210 SK_b_rd046
   90220 SK_b_rd047
   37 SK_b_rd048
   30 SK_b_rd049
   30 SK_b_rd050
   47 SK_b_rd051
   47 SK_b_rd052
   40 SK_b_rd053
   40 SK_b_rd054
   69 SK_b_rd055
   69 SK_b_rd056
   60 SK_b_rd057
   60 SK_b_rd058
   60 SK_b_rd059
   60 SK_b_rd060
   60 SK_b_rd061
   60 SK_b_rd062
   66 SK_b_rd063
   70 SK_b_rd064
   70 SK_b_rd065
   70 SK_b_rd066
   80 SK_b_rd067
   127 SK_b_rd068
   127 SK_b_rd069
   127 SK_b_rd070
   130 SK_b_rd071
   380 SK_b_rd072
   390 SK_b_rd073
   390 SK_b_rd074
   390 SK_b_rd075
   390 SK_b_rd076
   390 SK_b_rd077
   410 SK_b_rd078
   410 SK_b_rd079
   410 SK_b_rd080
   410 SK_b_rd081
   410 SK_b_rd082
   420 SK_b_rd083
   420 SK_b_rd084
   430 SK_b_rd085
   430 SK_b_rd086
   430 SK_b_rd087
   430 SK_b_rd088
   440 SK_b_rd089
   446 SK_b_rd090
   470 SK_b_rd091
   80027 SK_b_rd092
   80027 SK_b_rd093
   80027 SK_b_rd094
   80027 SK_b_rd095
   80027 SK_b_rd096
   80027 SK_b_rd097
   80027 SK_b_rd098
   80026 SK_b_rd099
   80630 SK_b_rd100
   80630 SK_b_rd101
   80640 SK_b_rd102
   80658 SK_b_rd103
   80658 SK_b_rd104
   80659 SK_b_rd105
   80659 SK_b_rd106
   83660 SK_b_rd107
   83668 SK_b_rd108
   83668 SK_b_rd109
   83668 SK_b_rd110
   83668 SK_b_rd111
   83668 SK_b_rd112
   83668 SK_b_rd113
   92099 SK_b_rd114
   92099 SK_b_rd115
   92099 SK_b_rd116
   92099 SK_b_rd117
   92099 SK_b_rd118
   92100 SK_b_rd119
   92107 SK_b_rd120
   92107 SK_b_rd121
   92107 SK_b_rd122
   91450 SK_b_rd123
   91450 SK_b_rd124
   92107 SK_b_rd125
   92107 SK_b_rd126
   92107 SK_b_rd127
   91456 SK_b_rd128
   92117 SK_b_rd129
   92117 SK_b_rd130
   92110 SK_b_rd131
   92110 SK_b_rd132
   92110 SK_b_rd133
   92110 SK_b_rd134
   92120 SK_b_rd135
   92120 SK_b_rd136
   92150 SK_b_rd137
   92160 SK_b_rd138
   92160 SK_b_rd139
   90460 SK_b_rd140
   90470 SK_b_rd141
   90470 SK_b_rd142
   90480 SK_b_rd143
   90480 SK_b_rd144
   90480 SK_b_rd145
   90480 SK_b_rd146
   90490 SK_b_rd147
   90490 SK_b_rd148
   90490 SK_b_rd149
   90500 SK_b_rd150
   90509 SK_b_rd151
   90510 SK_b_rd152
   90510 SK_b_rd153
   90510 SK_b_rd154
   90510 SK_b_rd155
   90510 SK_b_rd156
   90520 SK_b_rd157
   90520 SK_b_rd158
   90527 SK_b_rd159
   90527 SK_b_rd160
   90527 SK_b_rd161
   90527 SK_b_rd162
   90527 SK_b_rd163
   90527 SK_b_rd164
   90527 SK_b_rd165
   90527 SK_b_rd166
   90527 SK_b_rd167
   90530 SK_b_rd168
   90536 SK_b_rd169
   90540 SK_b_rd170
   90550 SK_b_rd171
   90550 SK_b_rd172
   90550 SK_b_rd173
   90560 SK_b_rd174
   90560 SK_b_rd175
   90560 SK_b_rd176
   90560 SK_b_rd177
   90580 SK_b_rd178
   90580 SK_b_rd179
   90590 SK_b_rd 180
   90596 SK_b_rd181
   540 SK_b_rd182
   540 SK_b_rd183
   540 SK_b_rd184
   550 SK_b_rd185
   600 SK_b_rd186
   618 SK_b_rd187
   618 SK_b_rd188
   618 SK_b_rd189
   239 SK_b_rd190
   239 SK_b_rd191
   240 SK_b_rd192
   240 SK_b_rd193
   240 SK_b_rd194
   258 SK_b_rd195
   269 SK_b_rd196
   270 SK_b_rd197
   270 SK_b_rd198
   280 SK_b_rd199
   290 SK_b_rd200
   290 SK_b_rd201
   299 SK_b_rd202
   300 SK_b_rd203
   300 SK_b_rd204
   310 SK_b_rd205
   310 SK_b_rd206
   80750 SK_b_rd207
   80750 SK_b_rd208
   80750 SK_b_rd209
   80780 SK_b_rd210
   80780 SK_b_rd211
   85520 SK_b_rd212
   85526 SK_b_rd213
   85526 SK_b_rd214
   85526 SK_b_rd215
   85526 SK_b_rd216
   85526 SK_b_rd217
   81170 SK_b_rd218
   81170 SK_b_rd219
   81180 SK_b_rd220
   81180 SK_b_rd221
   81180 SK_b_rd222
   81180 SK_b_rd223
   81200 SK_b_rd224
   81200 SK_b_rd225
   81230 SK_b_rd226
   81230 SK_b_rd227
   81720 SK_b_rd228
   81720 SK_b_rd229
   81726 SK_b_rd230
   81726 SK_b_rd231
   81726 SK_b_rd232
   81726 SK_b_rd233
   81726 SK_b_rd234
   81726 SK_b_rd235
   81726 SK_b_rd236
   90660 SK_b_rd237
   90660 SK_b_rd238
   90660 SK_b_rd239
   90670 SK_b_rd240
   90670 SK_b_rd241
   90700 SK_b_rd242
   90756 SK_b_rd243
   90750 SK_b_rd244
   90750 SK_b_rd245
   90750 SK_b_rd246
   90750 SK_b_rd247
   90780 SK_b_rd248
   90780 SK_b_rd249
   90790 SK_b_rd250
   90790 SK_b_rd251
   80140 SK_b_rd252
   80146 SK_b_rd253
   80190 SK_b_rd254
   80190 SK_b_rd255
   80190 SK_b_rd256
   80200 SK_b_rd257
   80200 SK_b_rd258
   80200 SK_b_rd259
   80200 SK_b_rd260
   80260 SK_b_rd261
   80030 SK_b_rd262
   80030 SK_b_rd263
   80040 SK_b_rd264
   80050 SK_b_rd265
   90019 SK_b_rd266
   90019 SK_b_rd267
   90019 SK_b_rd268
   90019 SK_b_rd269
   90019 SK_b_rd270
   90019 SK_b_rd271
   90010 SK_b_rd272
   90010 SK_b_rd273
   90040 SK_b_rd274
   90040 SK_b_rd275
   90040 SK_b_rd276
   90040 SK_b_rd277
   80286 SK_b_rd278
   80286 SK_b_rd279
   80286 SK_b_rd280
   80288 SK_b_rd281
   80288 SK_b_rd282
   80288 SK_b_rd283
   80288 SK_b_rd284
   80288 SK_b_rd285
   80289 SK_b_rd286
   80289 SK_b_rd287
   80296 SK_b_rd288
   80297 SK_b_rd289
   80297 SK_b_rd290
   80297 SK_b_rd291
   80297 SK_b_rd292
   81460 SK_b_rd293
   81460 SK_b_rd294
   81478 SK_b_rd295
   81478 SK_b_rd296
   81478 SK_b_rd297
   81479 SK_b_rd298
   81480 SK_b_rd299
   81480 SK_b_rd300
   81480 SK_b_rd301
   81480 SK_b_rd302
   81496 SK_b_rd303
   81496 SK_b_rd304
   81496 SK_b_rd305
   81496 SK_b_rd306
   81500 SK_b_rd307
   81510 SK_b_rd308
   81510 SK_b_rd309
   81510 SK_b_rd310
   81510 SK_b_rd311
   81570 SK_b_rd312
   81570 SK_b_rd313
   81570 SK_b_rd314
   80420 SK_b_rd315
   80458 SK_b_rd316
   80459 SK_b_rd317
   80560 SK_b_rd318
   80560 SK_b_rd319
   80570 SK_b_rd320
   80590 SK_b_rd321
   80590 SK_b_rd322
   80620 SK_b_rd323
   80628 SK_b_rd324
   80628 SK_b_rd325
   80628 SK_b_rd326
   80628 SK_b_rd327
   91460 SK_b_rd328
   91460 SK_b_rd329
   91460 SK_b_rd330
   91440 SK_b_rd331
   91440 SK_b_rd332
   91430 SK_b_rd333
   91430 SK_b_rd334
   91430 SK_b_rd335
   91380 SK_b_rd336
   91380 SK_b_rd337
   91380 SK_b_rd338
   91370 SK_b_rd339
   91370 SK_b_rd340
   91360 SK_b_rd341
   80350 SK_b_rd342
   80350 SK_b_rd343
   80357 SK_b_rd344
   80357 SK_b_rd345
   80360 SK_b_rd346
   80360 SK_b_rd347
   80360 SK_b_rd348
   80370 SK_b_rd349
   80370 SK_b_rd350
   80380 SK_b_rd351
   80390 SK_b_rd352
   80390 SK_b_rd353
   80390 SK_b_rd354
   80390 SK_b_rd355
   90390 SK_b_rd356
   90390 SK_b_rd357
   91300 SK_b_rd358
   91300 SK_b_rd359
   91296 SK_b_rd360
   91290 SK_b_rd361
   91290 SK_b_rd362
   91260 SK_b_rd363
   91250 SK_b_rd364
   91250 SK_b_rd365
   91550 SK_b_rd366
   91550 SK_b_rd367
   91530 SK_b_rd368
   91530 SK_b_rd369
   95376 SK_b_rd370
   95377 SK_b_rd371
   95380 SK_b_rd372
   95380 SK_b_rd373
   95377 SK_b_rd374
   95376 SK_b_rd375
   90880 SK_b_rd376
   90880 SK_b_rd377
   90897 SK_b_rd378
   90897 SK_b_rd379
   90900 SK_b_rd380
   90900 SK_b_rd381
   90900 SK_b_rd382
   90900 SK_b_rd383
   90900 SK_b_rd384
   90910 SK_b_rd385
   90910 SK_b_rd386
   90910 SK_b_rd387
   90920 SK_b_rd388
   90930 SK_b_rd389
   90930 SK_b_rd390
   90937 SK_b_rd391
   90937 SK_b_rd392
   90940 SK_b_rd393
   90940 SK_b_rd394
   1300 SK_b_rd395
   1300 SK_b_rd396
   1300 SK_b_rd397
   1300 SK_b_rd398
   1300 SK_b_rd399
   1300 SK_b_rd400
   1310 SK_b_rd401
   1310 SK_b_rd402
   1310 SK_b_rd403
   1320 SK_b_rd404
   910 SK_b_rd405
   910 SK_b_rd406
   910 SK_b_rd407
   910 SK_b_rd408
   920 SK_b_rd409
   930 SK_b_rd410
   936 SK_b_rd411
   930 SK_b_rd412
   930 SK_b_rd413
   940 SK_b_rd414
   950 SK_b_rd415
   2069 SK_b_rd416
   95610 SK_b_rd417
   91230 SK_b_rd418
   91230 SK_b_rd419
   91230 SK_b_rd420
   91230 SK_b_rd421
   91230 SK_b_rd422
   91230 SK_b_rd423
   1330 SK_b_rd424
   1330 SK_b_rd425
   1330 SK_b_rd426
   5570 SK_b_rd427
   5570 SK_b_rd428
   5570 SK_b_rd429
   5570 SK_b_rd430
   5580 SK_b_rd431
   1789 SK_b_rd432
   81330 SK_b_rd433
   81330 SK_b_rd434
   81330 SK_b_rd435
   81340 SK_b_rd436
   81340 SK_b_rd437
   81340 SK_b_rd438
   81340 SK_b_rd439
   81350 SK_b_rd440
   81350 SK_b_rd441
   81350 SK_b_rd442
   81360 SK_b_rd443
   81360 SK_b_rd444
   81360 SK_b_rd445
   
      Pagrindiniai geležinkeliai
   
   Nacionalinis identifikacinis numeris Unikalus identifikacinis numeris
   ŽSR-110 SK_a_rl1
   ŽSR-110 SK_a_rl2
   ŽSR-120 SK_a_rl3
   ŽSR-120 SK_a_rl4
   ŽSR-130 SK_a_rl5
   ŽSR-130 SK_a_rl6
   ŽSR-120 SK_a_rl7
   ŽSR-127 SK_a_rl8
   ŽSR-180 SK_a_rl9
   ŽSR-180 SK_a_rl10
   ŽSR-180 SK_a_rl11
   ŽSR-180 SK_a_rl12
   ŽSR-180 SK_a_rl13
   ŽSR-180 SK_a_rl14
   ŽSR-180 SK_a_rl15
   ŽSR-190 SK_a_rl16
   (
         *1
      )	Proceso kalba: slovakų.